Cwrddwch â'ch aelod seneddol yn ystod Wythnos Gofal Perthynas 2025

Mae Wythnos Gofal Perthynas yn amser gwych i gwrdd â'ch aelod seneddol lleol. Bydd y sylw ar ofalwyr perthynas, ac mae cwrdd â'ch aelod seneddol yn rhoi cyfle iddynt nodi'r wythnos hon a dathlu gofalwyr perthynas yn eu hardal.

Gall gofyn i'ch aelod seneddol gwrdd â chi neu eu gwahodd nhw i gyfarfod grŵp cymorth fod yn ffordd hynod effeithiol o rannu eich profiadau a helpu i godi proffil gofal perthynas yn eich cymuned.

Sut i gysylltu â'ch aelod seneddol

Mae'n bwysig eich bod chi'n cysylltu â'ch aelod seneddol cyn gynted â phosibl ynglŷn â mynychu cyfarfod neu ddigwyddiad yn ystod Wythnos Gofal Perthynas gan eu bod yn bobl brysur iawn.

Gallwch ddarganfod pwy yw eich aelod seneddol a'u manylion cyswllt ar [wefan Senedd San Steffan](file:///C%3A%5CUsers%5Cdmsel%5CDocuments%5CWork%5CWork%202025%20February%5CKinship%5CJuly%5CWord%5CTar%5Cwefan%20Senedd%20San%20Steffan) [(https://members.parliament.uk/FindYourMP)](https://members.parliament.uk/FindYourMP). Rhowch eich cod post a byddwch yn cael eich tywys i dudalen wybodaeth am eich aelod seneddol, gan gynnwys eu cyfeiriad e-bost.

Mae'n well anfon e-bost at eich aelod seneddol (templed isod), gan eu gwahodd i gwrdd â chi neu ddod i grŵp cymorth. Dywedwch wrthyn nhw am Wythnos Gofal Perthynas a pham yr hoffech chi gwrdd â nhw. Os hoffech gynnwys manylion penodol am ofal perthynas yn eich ardal i'w helpu i ddeall maint y mater, gallwch ddod o hyd i fwy o wybodaeth yma: [https://kinship.org.uk/constituency-map.](https://kinship.org.uk/constituency-map)

Os hoffech gael unrhyw gymorth gyda chysylltu â'ch aelod seneddol, neu help gyda beth i'w ddweud pan fyddwch chi'n cwrdd â nhw, cysylltwch â Kelly ar kellv.tavlor@kinship.org.uk.

Ebost dempled i'w gyrru i'ch aelod seneddol

Gallwch ddefnyddio cymaint neu gyn lleied â phosibl o'r e-bost dempled isod, a'i golygu i'w gwneud yn fwy personol neu i rannu rhywfaint o wybodaeth am eich grŵp cymorth os hoffech chi wneud hynny. Mae'n well os bydd yr e-bost yn dod o gyfrif sy'n cynnwys eich enw chi.

Pwnc e-bost:

Dewch i gwrdd â gofalwyr perthynas yn ystod Wythnos Gofal Perthynas

Testun yr e-bost:

Annwyl [MP’s name] AS

Rwy'n ysgrifennu atoch i'ch gwahodd i ddigwyddiad Wythnos Gofal Perthynas 2025 ar [date] yn [place], a drefnwyd gan Grŵp [name of local group].

Rydym yn grŵp o ofalwyr perthynas sy'n gofalu am blentyn aelod o'r teulu neu ffrind pan na allant fyw gyda'u rhieni genedigol. Rydym yn cwrdd yn rheolaidd ac wedi datblygu rhwydwaith cymorth hanfodol i ofalwyr perthynas yn ein cymuned.

Mae Wythnos Gofal Perthynas yn digwydd ar ddechrau mis Hydref. Mae'n ddathliad blynyddol ar gyfer gofalwyr perthynas ac yn gyfle pwysig i gydnabod y cyfraniad rydym yn ei wneud i gymdeithas wrth fagu mwy na 141,000 o blant ar draws Cymru a Lloegr mewn cartrefi sefydlog a chariadus. Bydd gofalwyr perthynas yn aml yn dod ynghyd i nodi'r wythnos ac i godi ymwybyddiaeth a meithrin dealltwriaeth o ofal a'n teuluoedd perthynas.

Yn ôl amcangyfrifon, mae [number from our website] o blant mewn gofal perthynas yn [MP’s constituency]. Fodd bynnag, yn wahanol i deuluoedd maeth a mabwysiadol, ychydig iawn o gefnogaeth mae llawer o'r teuluoedd hyn yn ei derbyn gyda rhai yn derbyn dim cefnogaeth o gwbl. Byddai eich presenoldeb yn ein digwyddiad Wythnos Gofal Perthynas yn golygu llawer i'r gofalwyr perthynas a'u teuluoedd sy'n byw yn eich etholaeth. Os hoffech chi wybod mwy am ofal perthynas a chefnogaeth i deuluoedd yn eich ardal, ewch i [www.kinship.org.uk](http://www.kinship.org.uk/).

Bydd y digwyddiad hwn yn rhoi cyfle i chi siarad yn uniongyrchol â gofalwyr perthynas am eu profiadau a'r heriau maent yn eu hwynebu'n lleol, a chael eu barn ar sut gall y Llywodraeth newydd ddarparu cefnogaeth well i bob teulu perthynas.

Bydd y digwyddiad yn eithaf anffurfiol ac yn ddathliadol, gan roi cyfle i chi eistedd i lawr a chael sgwrs a phaned gyda gofalwyr perthynas a'r heriau rydym yn eu hwynebu.

Cysylltwch â [eich manylion cyswllt] i roi gwybod os gallwch fod yn bresennol ac am ragor o wybodaeth. Edrychwn ymlaen at glywed gennych.

Yn gywir

[Your name]

Ar ran [group name]